open-index/open-wikipedia-markdown huggingface dataset:
Νίκος Βαλλιάνος

Ο **Νίκος Βαλλιάνος** (2 Ιανουαρίου 1954, Αθήνα – 8 Αυγούστου 1996, Χάνια Πηλίου) ήταν Έλληνας ποδοσφαιριστής και μετέπειτα προπονητής. Με ύψος 1,81 μ., αγωνίζονταν ως τερματοφύλακας και υπήρξε πρωταγωνιστής σε ένα σπάνιο, όπως αναφέρεται, περιστατικό με υπέρ του καταλογισμό παράβασης πέναλτι για ανατροπή από ομόλογό του στον αγώνα ΓΑΣ Βέροια-Παναθηναϊκός 3-1 το Φεβρουάριο του 1978.

Ξεκίνησε τον αθλητισμό σε ηλικία 16 ετών στον ΑΟ Παλαιού Φαλήρου και δύο χρόνια αργότερα αποκτήθηκε από τον Παναθηναϊκό ως σπουδαίο ταλέντο το 1972. Την περίοδο 1975-76 αγωνίσθηκε σαν δανεικός στην ομάδα του Α.Ο. Κορωπίου (Β΄ Εθνική) όπου και διακρίθηκε. Επέστρεψε στον ΠΑΟ και προωθήθηκε στους τερματοφύλακες της α΄ ομάδας, με την οποία κατέκτησε το πρωτάθλημα Α΄ Εθνικής της περιόδου 1976-77. Το 1980 παραχωρήθηκε δανεικός στον Ολυμπιακό Βόλου, όπου πραγματοποίησε σπουδαίες εμφανίσεις για τη Β΄ Εθνική κατηγορία. Τον επόμενο σταθμό του αποτέλεσε ο ΑΟ Αιγάλεω από το καλοκαίρι του 1982, με τη δεύτερη χρονιά να κατακτά τον τίτλο του πρωταθλητή νοτίου ομίλου και την άνοδο στην ανώτατη κατηγορία. Το 1984 αποχώρησε και στη συνέχεια αγωνίστηκε διαδοχικά με τους Αθηναϊκό (1985-1987), Φοίνικα Καλλιθέας (1988-89) και Ατρόμητο Περιστερίου, όπου έκλεισε την επαγγελματική αγωνιστική του σταδιοδρομία το 1990, ενώ αργότερα (1992) υπέγραψε στον Απόλλωνα Καρλοβασίου, σύλλογο της Δ΄ Εθνικής κατηγορίας.

Από την τελευταία του ομάδα άρχισε και την προπονητική του καριέρα, αρχικά ως βοηθός, ενώ από το 1994 ανέλαβε τον Εθνικό Αστέρα. Στις 8 Αυγούστου του 1996 υπέστη εγκεφαλικό επεισόδιο κατά τη διάρκεια πρωινής προπόνησης και απεβίωσε σε ηλικία μόλις 42 ετών.

Αδελφός του, κατά πολύ μεγαλύτερος, ήταν ο επίσης τερματοφύλακας Κώστας Βαλλιάνος του Πανιωνίου Σμύρνης, των πειραιωτών Εθνικού, Ολυμπιακού και μία φορά αρχηγός στις 11 εμφανίσεις του με την Εθνική ανδρών.

## Παραπομπές


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αιγάλεω Α.Ο.
Πανελλήνιο πρωτάθλημα Beach Handball

Το **Πανελλήνιο Πρωτάθλημα Beach Handball** διεξήχθη για πρώτη φορά το 1996. Από το 2000 διεξάγεται κάθε χρόνο από την Ομοσπονδία Χειροσφαιρίσεως Ελλάδος (ΟΧΕ), σε άνδρες και γυναίκες. Στο τουρνουά του 1996 είχαν συμμετάσχει μόνον ανδρικές ομάδες. Οι πολυνίκες του θεσμού είναι: οι Α.Σ. Κύκλωπες Αλεξανδρούπολης Beachboys 2012 στους άνδρες, με 5 πρωταθλήματα και η ομάδα Avant Garde Ασπροβάλτας στις γυναίκες, με 8 πρωταθλήματα.

Το Πανελλήνιο Πρωτάθλημα διεξάγεται σε δύο φάσεις. Στην πρώτη φάση, διεξάγονται προκριματικά τουρνουά, σε διάφορα σημεία της Χώρας, με τις ομάδες να βαθμολογούνται ανάλογα με την κατάταξή τους σε κάθε τουρνουά, αλλά και με τους βαθμούς αξιολόγησης της ποιότητος του τουρνουά. Οι τέσσερις πρώτες ομάδες της βαθμολογίας προκρίνονται στην Τελική Φάση, η οποία διεξάγεται με την μορφή final-4, με ημιτελικούς αγώνες, μικρό και μεγάλο τελικό. Η νικήτρια ομάδα του μεγάλου τελικού αναδεικνύεται Πρωταθλήτρια Ελλάδος.

Από το 2014, στις επίσημες διοργανώσεις Beach Handball της ΟΧΕ (Πανελλήνιο Πρωτάθλημα και Κύπελλο Ελλάδος), μπορούν να συμμετέχουν μόνον τα σωματεία-μέλη της Ομοσπονδίας. Τα ανεξάρτητα-ανεπίσημα σωματεία, μπορούν να μετέχουν στα διάφορα τουρνουά, χωρίς, όμως, δικαίωμα βαθμολόγησης στην Πανελλήνια κατάταξη και διεκδίκησης τροπαίων. Το 2014, η ΟΧΕ καθιέρωσε και την διεξαγωγή του Κυπέλλου Ελλάδος, για τους άνδρες και τις γυναίκες .

## Πρωταθλητές

## Κύπελλο Ελλάδας
Το κύπελλο διεξήχθη για πρώτη φορά το 2014.

## Ευρωπαϊκές διακρίσεις
Οι ελληνικοί σύλλογοι έχουν κατακτήσει μέχρι σήμερα τρία μετάλλια στο κύπελλο πρωταθλητριών Ευρώπης (EHF EBT). Συγκεκριμένα, το 2009 η γυναικεία ομάδα Avant Garde κατέκτησε το χρυσό και τον τίτλο της πρωταθλήτριας Ευρώπης. Το 2011 η ανδρική ομάδα του Παναιτωλικού κατέκτησε το ασημένιο μετάλλιο. Το 2014 η ανδρική ομάδα Acropolis BH κατέκτησε το χάλκινο μετάλλιο.

## Πρωτάθλημα παίδων-κορασίδων
Το πρώτο πανελλήνιο αναπτυξιακό πρωτάθλημα στις κατηγορίες παίδων και κορασίδων διεξήχθη το 2018

## Παραπομπές


## Εξωτερικοί σύνδεσμοι
*Ελληνική ομοσπονδία 
*Οι πρωταθλητές Ιστότοπος kosmetpal-bh.gr

Μπιτς χαντμπολ
Μπιτς χαντμπολ
Ορεινοί (κόμμα)

Οι **Ορεινοί** ήταν κόμμα στη Γαλλία που δημιουργήθηκε κατα τη διάρκεια της Γαλλικής Επανάστασης το 1793 με επαναστατικές ιδεολογίες. 

Πήραν το όνομα αυτό καθώς τα άτομα που πρέσβευαν την ιδεολογία του κόμματος αυτού κατά την είσοδο στην αίθουσα του Σφαιριστηρίου πήγαν και κάθισαν στα επάνω καθίσματα. Κύριος εκπρόσωπος του κόμματος ήταν ο Ροβεσπιέρος. Έχοντας να αντιμετωπίσουν πολλές αντιεπαναστατικές κινήσεις σε πολλές περιοχές της Γαλλίας, οι Ορεινοί αναδιοργάνωσαν τον στρατό, κάνοντάς τον ένα ισχυρό όπλο απέναντι στους εχθρούς της Επανάστασης τόσο τους εσωτερικούς όσο και τους εξωτερικούς. Παράλληλα, στο όνομα της προστασίας της επανάστασης εκτελέστηκαν με συνοπτικές διαδικασίες 40.000 περίπου ανθρώπους που θεωρήθηκαν ύποπτοι για αντεπαναστατική δράση (περίοδος της Τρομοκρατίας). Ακόμη, η χριστιανική θρησκεία αντικαταστάθηκε από τη λατρεία του Ανώτατου Όντος, ενώ θεσπίστηκε και επαναστατικό ημερολόγιο.

## Εξωτερικοί σύνδεσμοι
* 

Κατηγορία:Γαλλική Επανάσταση
Κατηγορία:Πολιτικά κόμματα στη Γαλλία
Γιώργος Δαδίτσος

Ο **Γιώργος Δαδίτσος** (γενν. Αθήνα, 9 Μαρτίου 1953 - 20 Αυγούστου 2003, ύψος 1,81 μ.) ήταν έλληνας ποδοσφαιριστής, που αγωνίζονταν στη θέση του τερματοφύλακα.

Ξεκίνησε τον αθλητισμό σε πολύ μικρή ηλικία από το εφηβικό τμήμα της ΑΕΚ και το 1975 παραχωρήθηκε στην Παναχαϊκή, όπου έπαιξε μέχρι το 1977.

Επόμενοι σταθμοί στην καριέρα του ήταν ο Φωστήρας (1977-1978), ο Ολυμπιακός Νέων Λιοσίων (1979-1981) και το Αιγάλεω (1981-1983),  με το οποίο κατέκτησε την άνοδο στην Α΄Εθνική κατηγορία, το καλοκαίρι του 1983.

Στη συνέχεια έπαιξε ένα χρονο στον Ατρόμητο Πειραιώς (1983-1984) και το καλοκαίρι του 1984 μεταγράφηκε στην Προοδευτική, με τη φανέλα της οποίας αγωνίστηκε τρεις χρονιές (1984-1987) όποτε και το καλοκαίρι του 1987 έμεινε ελεύθερος. Τον Νοέμβρη του ίδιου έτους μεταγράφηκε στον Ατρόμητο Αθηνών, όπου αγωνίστηκε 2 χρόνια (1987-1989), την πρώτη χρονιά (1987-1988) στην Γ΄ Εθνική κατακτώντας την άνοδο και την δεύτερη (1988-1989) στην Β΄ Εθνική, όποτε και το καλοκαίρι του 1989 έκλεισε την καριέρα του.

Με το τέλος της καριέρας του ασχολήθηκε με το ποδόσφαιρο και σαν παράγοντας (αντιπρόεδρος) και σαν γενικός αρχηγός στην ομάδα της Προοδευτικής, ενώ παράλληλα ήταν ιδιοκτήτης καταστημάτων αθλητικών ειδών. 

Στις 20 Αυγούστου του 2003, ημέρα Πέμπτη, απεβίωσε από οξύ πνευμονικό οίδημα, σε ηλικία μόλις 50 ετών. 

Έκτοτε οι βετεράνοι της ΑΕΚ και της Προοδευτικής καθιέρωσαν φιλικό αγώνα μεταξύ τους, που διεξάγεται στο Γήπεδο Νίκαιας της Προοδευτικής, τιμώντας την μνήμη του Γιώργου Δαδίτσου.

## Παραπομπές


## Εξωτερικοί σύνδεσμοι

* Φύλλο "ΕΛΕΥΘΕΡΟΤΥΠΙΑΣ", της 22ας Αυγούστου 2003
*Φύλλο "ΤΑ ΝΕΑ", της 22ας Αυγούστου 2003

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Προοδευτικής
CH3BrO

* Ο γενικός χημικός τύπος CH3BrO μπορεί να αναφέρεται στα ακόλουθα δύο (2) ισομερή θέσης:

# βρωμομεθανόλη, με σύντομο συντακτικό τύπο BrCH2OH, είναι μια ασταθής αλαλκανόλη που αφυδροβρωμιώνεται γρήγορα σχηματίζοντας μεθανάλη.
# βρωμοξυμεθάνιο, με σύντομο συντακτικό τύπο CH3OBr, είναι ο μεθυλεστέρας του υποβρωμιώδους οξέος.
CH3ClO

* Ο γενικός χημικός τύπος CH3ClO μπορεί να αναφέρεται στα ακόλουθα δύο (2) ισομερή θέσης:

# χλωρομεθανόλη, με σύντομο συντακτικό τύπο ClCH2OH, είναι μια ασταθής αλαλκανόλη που αφυδροχλωριώνεται γρήγορα σχηματίζοντας μεθανάλη.
# χλωροξυμεθάνιο, με σύντομο συντακτικό τύπο CH3OCl, είναι ο μεθυλεστέρας του υποχλωριώδους οξέος.
Μικρόβαλτο Κοζάνης

Το **Μικρόβαλτο** είναι χωριό της περιφερειακής ενότητας Κοζάνης με 602 κατοίκους, υπαγόμενο σύμφωνα με το σχέδιο Καλλικράτης στο Δήμο Σερβίων-Βελβεντού. Μέχρι τα μέσα του 2011, το Μικρόβαλτο μαζί με τις κοινότητες Τρανοβάλτου και Ελάτης, αλλά και τους οικισμούς των Λαζαράδων και Φρουρίου, αποτελούσε, σύμφωνα με το σχέδιο Καποδίστρια, το Δήμο Καμβουνίων.

## Ιστορία
Το όνομα του χωριού προήλθε από τη σύνθεση των λέξεων μικρός και βάλτος, από το βάλτο που υπήρχε στη θέση του σημερινού κάμπου. Αν και οι πληροφορίες για την ίδρυση του είναι ελάχιστες, αυτή χρονολογείται γύρω στο 14ο αιώνα. Εν συνεχεία κατακτήθηκε από τους Οθωμανούς, μέχρι την απελευθέρωσή του στις 9 Οκτωβρίου του 1912 ύστερα από μια μάχη του ελληνικού στρατού στους Λαζαράδες.

Στις 21 Αυγούστου του 1943, την περίοδο της Κατοχής, το Μικρόβαλτο και άλλα δύο γειτονικά χωριά χτυπήθηκαν από τις γερμανικές δυνάμεις στο πλαίσιο αντιποίνων για μια ενέδρα ανταρτών του ΕΛΑΣ στη Βαγγόπετρα, η οποία είχε ως αποτέλεσμα τον θάνατο ενός στρατιώτη και τον τραυματισμό μερικών ακόμη. Συγκεκριμένα, οι Γερμανοί στρατιώτες προχώρησαν στην πυρπόληση του Μικρόβαλτου, στην εκτέλεση 11 ηλικιωμένων ανδρών και στην αιχμαλωσία σαράντα κατοίκων.

Το Μικρόβαλτο ανοικοδομήθηκε πλήρως, μετά και τη λήξη του Εμφυλίου.

## Ιστορικό διοικητικών μεταβολών Μικροβάλτου Κοζάνης
Το Μικρόβαλτο Κοζάνης όπως και πολλές άλλες περιοχές της Ελλάδας είχε αξιόλογες διοικητικές μεταβολές κατά τον 20ό και 21ο αιώνα, που  συνοπτικά έχουν ως εξής:

### Μικρόβαλτον (Κοζάνης)
* ΦΕΚ 260Α - 31/12/1918: Ο οικισμός ορίζεται έδρα της κοινότητας Μικροβάλτου.
* ΦΕΚ 244Α - 04/12/1997: Ο οικισμός αποσπάται από την κοινότητα Μικροβάλτου και προσαρτάται στο δήμο Καμβουνίων.
* ΦΕΚ 87Α - 07/06/2010: Ο οικισμός αποσπάται από το δήμο Καμβουνίων και προσαρτάται στο δήμο Σερβίων-Βελβεντού.
* ΦΕΚ 43Α - 09/03/2019: Ο οικισμός αποσπάται από το δήμο Σερβίων-Βελβεντού και προσαρτάται στο δήμο Σερβίων.

## Διατελέσαντες πρόεδροι κοινότητας Μικρόβαλτου

## Πρόσωπα
* Κωνστάντιος Ματουλόπουλος, Μητροπολίτης Δρυϊνουπόλεως.

## Παραπομπές


## Πηγές
* Ιστοσελίδα Μικρόβαλτο, Μικρόβαλτο Κοζάνης

Κατηγορία:Χωριά της περιφερειακής ενότητας Κοζάνης
Κατηγορία:Δήμος Σερβίων - Βελβεντού
Πολιτική της Πορτογαλίας

Η Πορτογαλία είναι Ημιπροεδρική δημοκρατία με τον Πρωθυπουργό και τον Πρόεδρο να μοιράζονται τις εξουσίες με τις εξουσίες του Πρωθυπουργού πάντως να υπερέχουν αν και ο πρόεδρος διατηρεί κάποιες σημαντικές και ουσιαστικές αρμοδιότητες χωρίς ωστόσο αυτές να είναι ισάξιες με τις αρμοδιότητες του πρωθυπουργού και της κυβέρνησης. Πρόεδρος της χώρας είναι ο Ανίμπαλ Καβάκο Σίλβα και Πρωθυπουργός ο Αντόνιο Κόστα.

## Σύνταγμα
Το πρώτο σύνταγμα της χώρας ήταν εκείνο του 1822. To σημερινό σύνταγμα τέθηκε σε ισχύ στις 25 Απριλίου 1976, δύο χρόνια μετά την Επανάσταση των Γαριφάλων.

## Εκλογές

Εκλογές γίνονται στη χώρα για Πρόεδρο και για Κοινοβούλιο. Η τελευταία εκλογή προέδρου έγινε το 2011 και Βουλής το 2015.

## Πολιτικά κόμματα
Μετά την αποκατάσταση της δημοκρατίας στη χώρα (1974), επιτράπηκε ο πολυκομματισμός.

## Παραπομπές
Πολιτική της Κιργιζίας

Από το 2010 η **[[Κιργιζία]]** είναι η πρώτη χώρα της οποίας το πολίτευμα είναι ένας συνδυασμός από Κοινοβουλευτική Δημοκρατία και Ημιπροεδρικό σύστημα στην Κεντρική Ασία.
Αρχηγός Κράτους στη χώρα είναι ο Πρόεδρος της Δημοκρατίας. Η νομοθετική εξουσία ασκείται από το Κοινοβούλιο. .

## Εκλογές

Στη χώρα διεξάγονται εκλογές για πρόεδρο και για κοινοβούλιο. Οι πιο πρόσφατες βουλευτικές εκλογές διεξήχθησαν στις 4 Οκτωβρίου 2015.
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω..

## Πρόεδροι της Κιργιζίας

## Πρωθυπουργοί της Κιργιζίας
* Νασιρντίν Ισανόφ (21 Ιανουαρίου - 29 Νοεμβρίου 1991)
* Αντρέι Ιορντάν (29 Νοεμβρίου 1991 - 10 Φεβρουαρίου 1992 (υπηρεσιακός). 
* Τουρσούνμπεκ Τσινγκίσεφ (10 Φεβρουαρίου 1992 - 13 Δεκεμβρίου 1993) (υπηρεσιακός ως τις 26 Φεβρουαρίου 1992)
* Αλμαναμπέτ Ματουμπράιμοφ (13 Δεκεμβρίου - 14 Δεκεμβρίου 1993) (υπηρεσιακός)
* Απάς Τζουμάγκουλοφ (14 Δεκεμβρίου 1993 - 14 Μαρτίου 1998)
* Κουμπάνιτσμπεκ Τζουμαλίγιεφ (14 Μαρτίου - 23 Δεκεμβρίου 1998) (υπηρεσιακός ως τις 25 Μαρτίου 1998)
* Μπορίς Σιλάγιεφ (23 Δεκεμβρίου - 25 Δεκεμβρίου 1998) (1η φορά, υπηρεσιακός)
* Τζουμαμπέκ Ιμπραήμοφ (25 Δεκεμβρίου 1998 - 4 Απριλίου 1999)
* Μπoρίς Σιλάγιεφ (4 Απριλίου - 12 Απριλίου 1999) (2η φορά, υπηρεσιακός)
* Αμανγκέλντι Μουραλίγιεφ (12 Απριλίου 1999 - 21 Δεκεμβρίου 2000) (υπηρεσιακός ως τις 21 Απριλίου 1999 και από τις 11 Δεκεμβρίου 2000)
* Κουρμανμπέκ Μπακίγιεφ (21 Δεκεμβρίου 2000 - 22 Μαΐου 2002) (1η φορά)
* Νικολάι Τανάγιεφ (22 Μαΐου 2002 - 25 Μαρτίου 2005) (υπηρεσιακός ως τις 30 Μαΐου του 2002) (έφυγε από τη χώρα στις 24 Μαρτίου του 2005)
* Κουρμανμπέκ Μπακίγιεφ (25 Μαρτίου - 15 Αυγούστου 2005) (2η φορά, υπηρεσιακός ως τις 28 Μαρτίου του 2005)
* Μεντετμπέκ Κεριμκούλοφ (20 Ιουνίου - 10 Ιουλίου 2005) (υπηρεσιακός για τον Μπακίγιεφ)
* Φελίξ Κούλοφ (15 Αυγούστου 2005 - 29 Ιανουαρίου 2007) (υπηρεσιακός ως 1η Σεπτεμβρίου 2006 και από τις 19 Δεκεμβρίου 2006)
* Αζίμ Ιζαμπέκοφ (29 Ιανουαρίου - 29 Μαρτίου 2007)
* Αλμαζμπέκ Αταμπάγιεφ (29 Μαρτίου 2007 - 28 Νοεμβρίου 2007) (υπηρεσιακός ως τις 30 Μαρτίου 2007) (1η φορά)
* Ισκεντέρμπεκ Αϊνταραλίγιεφ (28 Νοεμβρίου 2007 - 24 Δεκεμβρίου 2007) (υπηρεσιακός μετά τον Αταμπάγιεφ που παραιτήθηκε)
* Ιγκόρ Τσουντίνοφ (24 Δεκεμβρίου 2007 - 21 Οκτωβρίου 2009)
* Ντανιγιάρ Ουσένοφ (21 Οκτωβρίου 2009- 7 Απριλίου 2010)
* *7 Απριλίου - 17 Δεκεμβρίου 2010: Η θέση έμεινε κενή*
* Αλμαζμπέκ Αταμπάγιεφ (17 Δεκεμβρίου 2010- 23 Σεπτεμβρίου 2011) (2η φορά)
* Ομουρμπέκ Μπαμπάνοφ (23 Σεπτεμβρίου 2011-14 Νοεμβρίου 2011 ) (υπηρεσιακός) (1η φορά)
* Αλμαζμπέκ Αταμπάγιεφ (14 Νοεμβρίου 2010- 1η Δεκεμβρίου 2011) (3η φορά)
* Ομουρμπέκ Μπαμπάνοφ (1η Δεκεμβρίου 2011- 1η Σεπτεμβρίου 2012) (2η φορά)
* Ααλί Καράσεφ (1η Σεπτεμβρίου 2012- 5 Σεπτεμβρίου 2012) (υπηρεσιακός)
* Ζάντορο Σατιμπαλντίγιεφ (5 Σεπτεμβρίου 2012- 25 Μαρτίου 2014)
* Τζουμάρτ Οτορμπάεφ (25 Μαρτίου 2014- 1η Μαΐου 2015)
* Τεμίρ Σαρίγεφ (1η Μαΐου 2015 - 13 Απριλίου 2016)
* Σουρονμπάι Τζινμπέκοφ (13 Απριλίου 2016-22 Αυγούστου 2017)
* Μουχαμετκαλί Αμπουλγκαζίεφ (22 Αυγούστου - 26 Αυγούστου 2017) (υπηρεσιακός)
* Σαπάρ Ισάκοφ (26 Αυγούστου 2017-σήμερα) 

## Παραπομπές


*
Διεθνές δημοψήφισμα

250px|thumb|Η σημαία του Οργανισμού Ηνωμένων Εθνών
Στο Διεθνές Δίκαιο με τον όρο **διεθνές δημοψήφισμα** χαρακτηρίζεται εκείνο που πραγματοποιείται για αυτοδιάθεση.

## Γενικά
Το Διεθνές δημοψήφισμα αποτελεί την τελειότερη μορφή άσκησης ακριβώς αυτού του δικαιώματος της αυτοδιάθεσης των λαών. Βάσει της δημοκρατικής αρχής της πλειοψηφίας ο πληθυσμός δια του εν λόγω δημοψηφίσματος εκφράζει τη θέλησή του για την τύχη του εδάφους του. Δηλαδή αν θα διατηρηθεί τούτο υπό την κυριαρχία ορισμένου κράτους, ή θα προσαρτηθεί σε άλλο, ή θα σχηματίσει νέο κράτος.

Σημειώνεται ότι το διεθνές δημοψήφισμα εφαρμόστηκε στη πράξη πολύ πριν καθιερωθεί αυτό από τον Χάρτη των Ηνωμένων Εθνών. Ήδη ο Ούγκο Γκρότιους (1583-1645), ο επιλεγόμενος "Πατέρας του Διεθνούς Δικαίου" δίδασκε από εποχής του ότι σε περίπτωση μεταβίβασης της κυριαρχίας κάποιου εδαφικού τμήματος καθίσταται πρωτίστως αναγκαία η συναίνεση των κατοίκων.

Η Γαλλική Επανάσταση φέρεται να εφάρμοσε το διεθνές δημοψήφισμα προκειμένου να δικαιολογήσει ορισμένες προσαρτήσεις περιοχών τις οποίες έκανε αφού προηγουμένως είχε καταλάβει. Αλλά και έτσι η προσάρτηση χριζόταν νόμιμη εφόσον συμφωνούσε ο μεταβιβαζόμενος πληθυσμός. Η διεθνής πλέον αυτή πρακτική υποχώρησε μετά τις κατακτήσεις που προέβη ο Μέγας Ναπολέων. Αλλά και αργότερα στο Συνέδριο της Βιέννης το 1815 διατυπώθηκαν ιδέες τελείως αντίθετες προς το διεθνές δημοψήφισμα.

Αναμφισβήτητα το διεθνές δημοψήφισμα εκφράζει τις υγιείς αρχές της διεθνούς πολιτικής. Όταν ένα κράτος εκχωρεί τμήμα του εδάφους του, πρέπει να λαμβάνει υπόψη του απαραίτητα και τη θέληση του πληθυσμού που κατοικεί στο έδαφος αυτό. Στη σύγχρονη εποχή το διεθνές δημοψήφισμα αποτελεί απόρροια της "Αρχής της αυτοδιάθεσης των λαών" την οποία και καθιέρωσε ο Χάρτης των Η.Ε.

## Διεξαγωγή
Για την ασφαλή εφαρμογή της Αρχής της αυτοδιάθεσης θα πρέπει το διεθνές δημοψήφισμα να διενεργηθεί υπό τους ακόλουθους δύο βασικούς όρους:
# Το δημοψήφισμα να διεξάγεται πριν από την εδαφική μεταβολή. Σε καμία περίπτωση δεν επιτρέπεται ο επικυρωτικός χαρακτήρας αυτού, δηλαδή όταν αυτό γίνει μετά την εδαφική μεταβολή.
# Το διεθνές δημοψήφισμα θα πρέπει να διεξάγεται με τρόπο αδιάβλητο. Αυτό σημαίνει ότι θα πρέπει να το εποπτεύουν τρίτοι ουδέτεροι παρατηρητές ή διεθνής επιτροπή.

Κατηγορία:Διεθνές Δίκαιο
Κατηγορία:Δημοψηφίσματα
Τίκφες

Οι **Τίκφες** *(ή και το *'Τίκφες**)'' ή **Τικφέσι*' είναι περιοχή της [[Μακεδονία|Μακεδονίας]], βόρεια της [[Αλμωπία|Αλμωπίας]], ανατολικά της [[Δευρίοπος|Δευριόπου]] και βορειοδυτικά της [[Παιονία|Παιονίας]]. Σήμερα ανήκει στη [[Βόρεια Μακεδονία]]. Μεγαλύτερη πόλη και ιστορική πρωτεύουσα των Τικφών είναι το [[Καφαντάρι]]. 

==Γεωγραφία==

Οι Τίκφες είναι μια πεδιάδα που βρίσκεται στο νότο της [[Βόρεια Μακεδονία|Βόρειας Μακεδονίας]] *(και συνορεύει προς νότο με την Ελλάδα)*, όπου υπάρχει και η ομώνυμη τεχνητή λίμνη. Σημαντικότερες πόλεις των Τικφών είναι το [[Καφαντάρι]] και το [[Νεγκότινο|Νεγκότινο *(η αρχαία Αντιγόνεια)*]]. Οι Τίκφες είναι διάσημες για το [[κρασί]] τους, το [[γιαούρτι]] και το [[αριάνι|ξινόγαλα]], αν και το όνομά τους το οφείλουν στις [[Κολοκυθιά|κολοκύθες]] *(τίκφα είναι η κολοκύθα)*. Η εύφορη πεδιάδα των Τικφών εκτείνεται σε 2.000 τ.χ. περίπου και περιβάλλεται από [[βουνό|όρη]] και [[υψίπεδο|υψίπεδα]]. Αποτελείται από κυματιστούς λόφους με υψόμετρο, κατά μέσο όρο 300 μέτρα πάνω από την επιφάνεια της [[θάλασσα|θάλασσας]]. Το κλίμα χαρακτηρίζεται από μακρά, θερμά καλοκαίρια και ήπιους, βροχερούς χειμώνες. Η άνοιξη είναι σύντομη και δροσερή ενώ το φθινόπωρο πιο εκτεταμένο και θερμό. Η περιοχή παράγει κρασί για πάνω από 2.500 χρόνια. Τοπικές ποικιλίες [[σταφύλι|σταφυλιών]] είναι *σμεντερέφκα*, το *βράνετς* και η *τεμιανίκα*.

==Ιστορικά στοιχεία==

Στην αρχαιότητα, την περιοχή κατοικούσαν [[Παίονες]], οι οποίοι βαθμιαία είχαν εξελληνιστεί, όπως μαρτυρούν και επιγραφές στην περιοχή. Εντάχθηκε στο [[Μακεδονικό βασίλειο]] και αργότερα στη [[Ρωμαϊκή Αυτοκρατορία]]. 

Η περιοχή κατά την [[Οθωμανική Αυτοκρατορία|τουρκοκρατία]] κατοικούνταν κυρίως από χριστιανούς με ελάχιστους μουσουλμάνους. Στο βόρειο τμήμα επικρατούσαν οι [[Βούλγαροι]], ενώ στο νότιο τμήμα υπήρχε ισχυρή [[Έλληνες|Ελληνική]] παρουσία. Οι σλαβική διάλεκτος που ομιλούσαν οι Τικφαίοι χαρακτηρίζονταν ως *"τα καλύτερα βουλγάρικα"*. Μετά το [[1850]], οι περισσότεροι κάτοικοι προσήλθαν στην καθολική [[ουνία]]. Κατά το [[Μακεδονικός Αγώνας|Μακεδονικό Αγώνα]] δρούσαν τρία ντόπια Ελληνικά ένοπλα σώματα κατά των κομητατζήδων: του *Αθανάσιου Καπετανόπουλου*, του *Πέτρου Αβραμίδη*και του [[Ιωάννης Ραδιναλής|Ιωάννη Ραδιναλή]], καθώς και αρκετά [[Βουλγαρία|Βουλγαρικά]]. Κατά τους [[Βαλκανικοί Πόλεμοι|Βαλκανικούς Πολέμους]] καταλήφθηκε από τους [[Σέρβοι|Σέρβους]] και από το [[1993]] ανήκει στη [[Βόρεια Μακεδονία]]. Χαρακτηριστικός είναι ο παραδοσιακός [[χορός#Χοροί Μακεδονίας|Ελληνικός]] Τικφαίος χορός, κουτσός *(ή τικφέσκος)''.

## Παραπομπές


## Εξωτερικοί Σύνδεσμοι
* χορός τικφέσκος, Πολιτιστικός Σύλλογος Λευκαδίων Ημαθίας
* χορός τικφέσκος, Πολιτιστικός Σύλλογος Θεσσαλονίκης "Οι Φίλοι της παράδοσης"

Κατηγορία:Ιστορικές περιοχές της Βόρειας Μακεδονίας
Κατηγορία:Περιφέρεια Βάρνταρ
Κατηγορία:Δήμος Καβάνταρτσι
Κατηγορία:Δήμος Νεγκότινο
Λυδία Αραβίας

Η **Λυδία** ήταν αρχαία ελληνική πόλη στην Πετραία Αραβία.

Η μοναδική αναφορά για την πόλη αυτή προέρχεται από τον Κλαύδιο Πτολεμαίο. Βρισκόταν στα βορειοανατολικά της Πέτρας και στα νοτιοδυτικά της πόλεως Άδρας (σημερινή Νταράα της νοτίου Συρίας). Ως προς την κτίση της πόλεως μπορούν να γίνουν οι εξής εικασίες:
* Να κτίστηκε από Λυδούς κατά την διάρκεια της περσικής κατάκτησης της Μικράς Ασίας από τους Πέρσες (546 π.Χ.). Πράγματι οι Πέρσες σαν τιμωρία σε όσους τους αντιστέκονταν, τους εξόριζαν στα βάθη της Ασίας (π.χ. Ερετριείς, Σιροπαίονες κ.ο.κ.).
* Να ήταν στρατιωτικός συνοικισμός Λυδών κληρούχων είτε των Πτολεμαίων, είτε των Σελευκιδών, κατά την ελληνιστική περίοδο.
* Να είναι εξελληνισμός κάποιας αραβικής ονομασίας (λιγότερο πιθανόν).
* Να είναι αποικία Σελευκιδών *κατοίκων* (=στρατιωτικών αποίκων) από την Λυσιάδα (ή Λυδία κατά τον Κλαύδιο Πτολεμαίο) της βορείου Συρίας (επίσης λιγότερο πιθανή). 

Άγνωστη η σημερινή τοποθεσία της πόλεως.

## Πηγές
* Κλαυδίου Πτολεμαίου *Γεωγραφική Υφήγησις*.

Κατηγορία:Αραβία
Τέοντορ φον Οππόλτσερ

Ο **Τέοντορ φον Οππόλτσερ** (, 26 Οκτωβρίου 1841 &ndash; 26 Δεκεμβρίου 1886) ήταν Αυστριακός αστρονόμος, ιατρός και μαθηματικός.

## Βιογραφία
Γεννήθηκε στην Πράγα (τότε πόλη της Αυστριακής Αυτοκρατορίας) και ήταν ο μόνος γιος του γιατρού Γιόχαν Ρίττερ φον Οππόλτσερ (1808-1871). Αρχικά, και ο Τέοντορ ολοκλήρωσε τις σπουδές του στην ιατρική, στο Πανεπιστήμιο της Βιέννης (όπου δίδασκε ο πατέρας του), παίρνοντας και διδακτορικό, το 1865. Ωστόσο, παράλληλα διατηρούσε και ένα ιδιωτικό αστεροσκοπείο, ενώ στη συνέχεια άρχισε να παραδίδει μαθήματα θεωρητικής αστρονομίας και γεωδαισίας στο πανεπιστήμιο. Το 1875 διορίσθηκε καθηγητής εκεί. Το 1873 έγινε διευθυντής της Αυστριακής Γεωδαιτικής Υπηρεσίας, ενώ το 1886 εκλέχθηκε πρόεδρος της Διεθνούς Γεωδαιτικής Ενώσεως.

Ο Οππόλτσερ θεωρείτο ιδιαίτερα ικανός αστρονόμος, όσο και μαθηματικός, ενώ ήταν και αριθμομνήμονας: για παράδειγμα, φημιζόταν ότι είχε απομνημονεύσει τις τιμές 14.000 λογαρίθμων. Το 1868 ήταν αρχηγός μιας αποστολής για την παρατήρηση μιας ολικής εκλείψεως Ηλίου. Το 1887 δημοσίευσε τον *Κανόνα των Εκλείψεων* (*Canon der Finsternisse*), που περιελάβανε 8.000 ηλιακές και 5.200 σεληνιακές εκλείψεις με τα στοιχεία τους από το 1207 π.Χ. μέχρι το 2161 μ.Χ.. Αυτός ο κατάλογος θεωρήθηκε ευρύτατα ως ένα από τα μεγαλύτερα υπολογιστικά επιτεύγματα της εποχής του.

Ο Οππόλτσερ συνέγραψε πάνω από 300 επιστημονικές δημοσιεύσεις, από τις οποίες οι περισσότερες αφορούσαν τα τροχιακά στοιχεία κομητών και αστεροειδών. Συνέγραψε επίσης δίτομο εγχειρίδιο για τον προσδιορισμό των τροχιακών στοιχείων κομητών και πλανητών. Τόσο ο *Κανόνας των Εκλείψεων*, όσο και αυτό το έργο του χρησίμευσαν ως οι κύριες αστρονομικές αναφορές επί δεκαετίες. Τον καιρό του θανάτου του, ο οποίος επήλθε από καρδιοπάθεια σε ηλικία 45 ετών, ο Οππόλτσερ εργαζόταν πάνω σε μία βελτιωμένη θεωρία των κινήσεων της Σελήνης. Ο γιος του, Έγκον φον Οππόλτσερ, υπήρξε επίσης διακεκριμένος αστρονόμος.

## Τιμητικές διακρίσεις
* Εκλέχθηκε μέλος της Αυτοκρατορικής Ακαδημίας Επιστημών της Βιέννης (1882).
* Εκλέχθηκε μέλος της Αμερικανικής Εθνικής Ακαδημίας Επιστημών (1883).

### Ονομάσθηκαν προς τιμή του
* Ο κρατήρας Οππόλτσερ της Σελήνης
* Ο αστεροειδής 1492 Οππόλτσερ, που ανακαλύφθηκε το 1938. Επιπλέον, σε αστεροειδείς δόθηκαν τα ονόματα της συζύγου του (237 Κελεστίνη) και των δύο θυγατέρων του (153 Χίλντα και 228 Αγάθη).

## Σημειώσεις



Κατηγορία:Αυστριακοί αστρονόμοι
Κατηγορία:Αστρονόμοι του 19ου αιώνα
Κατηγορία:Αυστριακοί μαθηματικοί
Κατηγορία:Μαθηματικοί του 19ου αιώνα
Νίκος Παπανδρέου

Ο **Νίκος Παπανδρέου** (Σαν Φρανσίσκο, 29 Σεπτεμβρίου 1956) είναι Έλληνας πολιτικός, οικονομολόγος, επιχειρηματίας και συγγραφέας. Είναι εκλεγμένος ευρωβουλευτής με το ΠΑΣΟΚ - Κίνημα Αλλαγής (Σ&Δ) για την περίοδο 2024-2029, και την περίοδο 2019-24.

## Βιογραφικά στοιχεία
Γεννήθηκε στο Σαν Φρανσίσκο της Καλιφόρνιας και είναι γιος του Ανδρέα Παπανδρέου και της Μαργαρίτας Τσαντ-Παπανδρέου. Παππούς του είναι ο Γεώργιος Παπανδρέου ενώ αδερφός του ο Γεώργιος Α. Παπανδρέου. 

Σπούδασε οικονομικά στο Πανεπιστήμιο Γέιλ (1979) και λογοτεχνία στο Πανεπιστήμιο του Βερμόντ (1994), ολοκλήρωσε μεταπτυχιακές σπουδές στη δημόσια διοίκηση στο Γουντρόου Γουίλσον Σκουλ (Woodrow Wilson School) (1981) και πραγματοποίησε διδακτορικό στα οικονομικά στο Πανεπιστήμιο Πρίνστον (Princeton) (1986). 

Εργάστηκε στην Παγκόσμια Τράπεζα, έχει διδάξει οικονομικά και λογοτεχνία, έχει διατελέσει μέλος του διοικητικού συμβουλίου της διαχειρίστριας εταιρίας ξενοδοχείων Λάμψα ΑΕ, άμισθος σύμβουλος του υπουργείου εξωτερικών (1999-2001), άμισθος οικονομικός σύμβουλος του υπουργείου Παιδείας (1987-1988), επιστημονικός σύμβουλος του υπουργείου Αιγαίου (2001-2004), μέλος του διοικητικού συμβουλίου της Omega Bank και αντιπρόεδρος του Ινστιτούτου Στρατηγικών και Αναπτυξιακών Μελετών - Ανδρέας Παπανδρέου.

Το 1995 εξέδωσε το πρώτο του βιβλίο με τίτλο *Δέκα μύθοι και μια ιστορία*, το οποίο μεταφράστηκε στα αγγλικά, τα γερμανικά και τα αραβικά. Από τότε έχει συγγράψει άλλα δέκα βιβλία. Από το 2000 έως το 2020 αρθρογραφεί στο περιοδικό *Οικονομική Επιθεώρηση*. Το 2007 ήταν σεναριογράφος του έργου *Πρώτη Φορά Νονός* βασισμένο στο πρώτο κεφάλαιο του *Δέκα Μύθοι*.

Στις ευρωεκλογές του 2019 έθεσε υποψηφιότητα με το Κίνημα Αλλαγής. Στις 3 Μαΐου 2023 ανέλαβε ευρωβουλευτής του ΠΑΣΟΚ-Κινήματος Αλλαγής, ως πρώτος επιλαχών, μετά την παραίτηση του Νίκου Ανδρουλάκη. Στις ευρωεκλογές του 2024 έθεσε ξανά υποψηφιότητα.

Κατοικεί στην Εκάλη. Είναι νυμφευμένος με την Αλεξία Κληρονόμου (ανιψιά του Κώστα Κληρονόμου) και έχει δύο παιδιά.

## Εργογραφία
* Μνήμες: αντισταστιακά διηγήματα, εκδ. Σύγχρονη εποχή, 1982
* Λεπτή γραμμή, εκδ. Καστανιώτης, 1998
* Δέκα μύθοι και μια ιστορία, Ελληνικές εκδόσεις, 2001
* Ο κλεπτομνήμων, Ελληνικές εκδόσεις, 2002
* Ανδρέας Παπανδρέου. Η ζωή σε πρώτο ενικό και η τέχνη της πολιτικής, εκδ. Καστανιώτης, 2003
* Μέρες σαν κι αυτές, Ελληνικές εκδόσεις, 2005
* Ιστορίες της τσέπης, Ελληνικές εκδόσεις, 2007
* Έρωτας υπό αίρεση και άλλα διηγήματα, εκδ. Καστανιώτης, 2010
* Ανδρέας Παπανδρέου. Ο οικονομολόγος, Ελληνικές εκδόσεις, 2018
* Έρωτες στο παρασκήνιοα, εκδ. Καστανιώτης, 2022

## Παραπομπές


Κατηγορία:Έλληνες συγγραφείς του 20ού αιώνα
Νικος
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Κατηγορία:Ευρωβουλευτές εκλεγμένοι με το Κίνημα Αλλαγής
Κατηγορία:Έλληνες πολωνικής καταγωγής
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Απόφοιτοι του Πανεπιστημίου Γέιλ
Κατηγορία:Απόφοιτοι του Πανεπιστημίου Πρίνστον
Λίμνη Ξυνιάδα

Η **Ξυνιάδα** είναι αποξηραμένη λίμνη της Στερεάς Ελλάδας, που βρισκόταν στο οροπέδιο της Ομβριακής, στις δυτικές απολήξεις της Όθρυος. Αποξηράνθηκε κατά την περίοδο 1936-1942 με σκοπό την δημιουργία καλλιεργήσιμης γης. Πριν την αποξήρανσή της, η λίμνη Ξυνιάδα καταλάμβανε έκταση 31.600 στρεμμάτων, από τα οποία τα 5.000 στρέμματα ήταν καλαμώνες  και είχε μέγιστο βάθος 4 μέτρα. Η επιφάνεια της λίμνης βρισκόταν σε υψόμετρο 463 μέτρων πάνω από το επίπεδο της θάλασσας. Το όνομά της το όφειλε στην αρχαία πόλη Ξυνία (ή Ξυνίαι) που ήταν χτισμένη στις όχθες της. Την περίοδο της Τουρκοκρατίας η λίμνη λεγόταν και Νταουκλή.

## Η αποξήρανση της λίμνης
Η πρώτη μελέτη για την αποξήρανση της λίμνης Ξυνιάδας έγινε το 1887. Νέα μελέτη πραγματοποιήθηκε κατά την δεκαετία του 1920. Τα έργα για την αποξήρανση της λίμνης ξεκίνησαν το φθινόπωρο του 1936 και ολοκληρώθηκαν το καλοκαίρι του 1942. Η αποξήρανση επιτεύχθηκε με την κατασκευή ειδικής αποστραγγιστικής τάφρου προς τον χείμαρρο Πεντεμύλη. Την καλλιεργήσιμη γη που δημιουργήθηκε μετά την αποξήρανση της λίμνης, εκμεταλλεύτηκε αρχικά η ανάδοχος εταιρία του έργου, Κανζούχ και ΣΙΑ. Το 1958 έγινε η διανομή των κτημάτων στους κατοίκους των γύρω χωριών.

## Ανασύσταση της λίμνης
Τα τελευταία χρόνια γίνεται συζήτηση για ανασύσταση της λίμνης. Λόγω της σταδιακής υποβάθμισης της γονιμότητας του εδάφους, η γεωργική εκμετάλλευση της περιοχής δεν παρέχει πλέον τα προσδοκώμενα οικονομικά οφέλη. Η ανασύσταση της λίμνης αναμένεται να ενισχύσει οικονομικά την περιοχή, δημιουργώντας μια άλλη οικονομία, με οικοτουριστικά οφέλη και παράλληλα θα εξασφαλίσει νερό για άρδευση στην γύρω περιοχή. Τα σχέδια για ανασύσταση της λίμνης οδηγούν σε πλημμυρισμό 26.000 στρεμμάτων.

## Παραπομπές


Ξυνιαδα
Κατηγορία:Περιφερειακή ενότητα Φθιώτιδας
Ξυνιάδα

Με το όνομα **Ξυνιάδα** αναφέρονται:
*Λίμνη Ξυνιάδα, αποξηραμένη σήμερα λίμνη, στα βόρεια του νομού Φθιώτιδας
*Ξυνιάδα Φθιώτιδας, χωριό του νομού Φθιώτιδας
*Ξυνιάδα (αρχαία πόλη) ή Ξυνιά ή Ξυνιαί, αρχαία πόλη στις όχθες της λίμνης Ξυνιάδας

Επίσης:
*Δήμος Ξυνιάδας, παλαιότερος δήμος του νομού Φθιώτιδας
Πρωτάθλημα Ε.Π.Σ. Πειραιώς 1964-65

Το πρωτάθλημα της **[[Ε.Π.Σ. Πειραιώς]] περιόδου 1964-65** διοργανώθηκε σε τρεις κατηγορίες. Στην δεύτερη και την τρίτη κατηγορίες υπήρχαν προκριματική και τελική φάσεις. Η τέταρτη κατηγορία καταργήθηκε. Τον τίτλο της Α΄ κατηγορίας κατέκτησε ο Αίας Σαλαμίνας, ο οποίος έτσι επέστρεψε άμεσα στη Β΄ Εθνική κατηγορία. Ακόμη, ο δευτεραθλητής Πειραϊκός Νέου Φαλήρου κέρδισε την προαγωγή του στη νεοσύστατη Γ΄ Εθνική κατηγορία της επόμενης χρονιάς.

## Κατηγορίες
*Α΄ με 11 ομάδες σε ενιαίο όμιλο.
*Β΄ με 16 ομάδες σε δυο ομίλους των 8 ομάδων. Τελική φάση με τέσσερις συλλόγους.
*Γ΄ με 23 ομάδες σε τρεις ομίλους. Τελική φάση με έξι ομάδες.

## Α΄ Κατηγορία
***Πρωταθλητής**: άνοδος στη Β΄ Εθνική.
****[[Αίας Σαλαμίνας]]**
***Δευτεραθλητής**: άνοδος στη νεοσύστατη Ερασιτεχνική Β΄ Εθνική Κατηγορία (Γ΄ Εθνική).
****[[Πειραϊκός Νέου Φαλήρου]]**
### Βαθμολογία

**Διαβάθμιση**: *Νέοι Ευγενίας* - Άσπρα Χώματα: επικράτησαν οι Ν. Ευγενίας και παρέμειναν στην κατηγορία.

### Εφηβικό Α΄ κατηγορίας
Διεξήχθη και εφηβικό πρωτάθλημα των συλλόγων Α΄ κατηγορίας σε ένα γύρο (10 αγώνες). Πρωταθλήτρια αναδείχθηκε η ΑΕ Μοσχάτου. Η σειρά κατάταξης των 4 πρώτων ήταν:
#**ΑΕ Μοσχάτου: 25β (17-9)**
#Σπίθα: 24β (20-8)
#Πειραϊκός: 24β (18-13)
#ΑΕ Ποντίων: 23β (19-10)

## Β΄ Κατηγορία
Από τους δύο ομίλους στην τελική φάση πέρασαν: Άσπρα Χώματα, ΑΟ Παλαιάς Κοκκινιάς, Ερμής και Πανασπροπυργιακός. Τα Άσπρα Χώματα τερμάτισαν στην πρώτη θέση και απέκτησαν το δικαίωμα να διαβαθμιστούν με τους ουραγούς της Α΄ κατηγορίας "Νέους Ευγενίας", από τους οποίους ηττήθηκαν. Ωστόσο το αποτέλεσμα της διαβάθμισης ακυρώθηκε, λόγω αναδιάρθρωσης, με συνέπεια και οι δυο ομάδες να συμμετάσχουν στην Α΄ ΕΠΣΠ της επόμενης περιόδου.

***Πρωταθλητής** που ανέβηκε στην Α΄ κατηγορία:
****[[Α.Γ.Σ. Ήφαιστος Νίκαιας|Άσπρα Χώματα]]**
### Βαθμολογίες

  

1*Αγώνας κατάταξης*: **[[Α.Ο. Προφήτη Ηλία Πειραιά|Προφήτης Ηλίας]]** - Περαμαϊκός: επικράτησε ο Πρ. Ηλίας και παρέμεινε στην κατηγορία. 
2*Διαβάθμιση*: Προφήτης Ηλίας - **Ορφεύς**: επικράτησε ο Ορφέας και ανέβηκε κατηγορία. Τελικά, δεν υποβιβάστηκε ούτε ο Περαμαϊκός, λόγω αύξησης των ομάδων της Β΄.

## Γ΄ Κατηγορία
Από τους τρεις ομίλους στην τελική φάση μετείχαν έξι ομάδες. Την πρώτη θέση κέρδισε ο Ορφέας, ο οποίος κέρδισε την άνοδο έπειτα από αγώνες διαβάθμισης με τον ουραγό της Β΄ ΕΠΣΠ.
***Πρωταθλητής** που ανέβηκε στη Β΄ κατηγορία:
****Ορφέας Κερατσινίου**
### Βαθμολογίες

*1 Μετονομασία της ομάδας «Μόντα Κλουμπ» το Νοέμβρη του 1964
*2 Ο Ελλήσποντος μετονομάστηκε σε Αμφιάλη στην αρχή της επόμενης περιόδου

## Άλλα πρωταθλήματα
Η ΕΠΣΠ διοργάνωσε δύο ακόμα πρωταθλήματα με τους εξής νικητές:
**Πρωτάθλημα Β΄ ομάδων Α΄ Εθνικής κατηγορίας* με τρεις συλλόγους (ενός γύρου):
#**[[Προοδευτική]]: 3β** 
#Εθνικός Πειραιώς: 2β
#Ολυμπιακός Πειρ.: 1β
**Πρωτάθλημα εφηβικών ομάδων Β΄ Εθνικής κατηγορίας* με οκτώ συλλόγους (ενός γύρου):
#**[[Πανελευσινιακός]]: 21β** 
#Βύζας Μεγάρων: 17β
#Α.Ε. Νίκαιας: 16β

## Πηγές


*"Απολογισμός πρωταθλημάτων ΕΠΣ Πειραιώς", εφ. "Αθλητική Φωνή", 19/7/1965.

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1964-1965
Ντάγιος Μπέλα

[thumb|right|250px|Δίσκος του Ντάγιος Μπέλα στη δισκογραφική εταιρεία [Odeon.]]
Ο **Ντάγιος Μπέλα** (*Dajos Béla*), ή **Λέο Γκόλτσμανν** (ρωσ.  Лев Гольцман), γνωστός επίσης ως **Σάντορ Γιόζι** (*Sándor Józsi*) (1897–1978) υπήρξε Ρώσος βιολιστής και διευθυντής μουσικής ορχήστρας.

## Βιογραφία
Γεννήθηκε στις 19 Δεκεμβρίου στο Κίεβο της τότε Ρωσικής Αυτοκρατορίας, σήμερα Ουκρανίας. Ο πατέρας του ήταν Ρώσσος, και η μητέρα του Ουγγαρέζα. Από μικρός ήθελε να γίνει δικηγόρος, αλλά έμαθε και βιολί, και στα εννιά του άρχισε να εμφανίζεται σε συναυλίες στο Κίεβο. Αφού υπηρέτησε ως φαντάρος στον Πρώτο Παγκόσμιο Πόλεμο, άρχισε να σπουδάζει βιολί στη Μόσχα, και μετά στο Βερολίνο, όπου για να επιζήσει έδινε παραστάσεις σε μικρά κέντρα διασκέδασης. Τα καλλιτεχνικά ψευδώνυμα *Ντάγιος Μπέλα* και *Σάντορ Γιόζι* τα απόκτησε επειδή η δισκογραφική εταιρεία Όντεον, ήθελε να τον παρουσιάζει ως Ουγγαρέζο, για να ταιριάζει καλύτερα στο γενικό καλλιτεχνικό ρεύμα της εποχής. Στις αρχές της δεκαετίας του 1920 ιδρύει την κλασσική ορχήστρα ελαφράς μουσικής, με την οποία κλείνει συμβόλαιο με τη δισκογραφική εταιρεία και γνωρίζει μεγάλη επιτυχία. Εκτός από χορευτική μουσική, η ορχήστρα του παίζει κομμάτια κλασσικής μουσικής, ενώ ο ίδιος ερμηνεύει στο βιολί δύσκολα μα και μαγευτικά κομμάτια. Οι δίσκοι του κυκλοφορούν σε εκατομμύρια κομμάτια και γίνονται ανάρπαστοι στο εξωτερικό. Η ορχήστρα του ηχογράφησε δίσκους και με τα ονόματα *The Odeon Five*, *Mac’s Jazz Orchestra* και *Clive Williams Jazzband*.

Μετά την άνοδο των Ναζί, ο Ντάγιος λόγω της εβαϊκής του καταγωγής κατέφυγε στην Ολλανδία, Παρίσι, Λονδίνο, Βιέννη, και τελικά στο Μπουένος Άιρες της Βραζιλίας. Στη Γερμανία επέστρεψε τη δεκαετία του 1970. Απεβίωσε στις 5 Δεκεμβρίου 1978 στο Λα Φάλντα της Αργεντινής, όπου και κηδεύτηκε.

## Ενδεικτική δισκογραφία
* *Waitin’ For The Moon* / *Adieu, Mimi (Shimmy)* (Odeon 0-1921),
* *Humming / Bummel-Petrus (Intermezzo)* (Odeon A 71942), 1921
* *Radio-Tango / Opern-Foxtrott in Potpourri-Form* (Odeon 49039), 1925
* *Dinah / Sevilla* (Beka B.6071), 1926
* *Who ? ("Du ! Wann bist du bei mir ?") / Zwei rote Rosen, ein zarter Kuss* (Odeon 0-2087), 1927
* *Heinzelmännchens Wachtparade / Dornröschens Brautfahrt* (Odeon 0-2101), 1927
* *Santa Lucia* / *Venezia* (Odeon 0-2122), 1927
* *Hund och Katt / Ref. sång* (Odeon D-4948), 1929
* *Kennst du das kleine Haus am Michigansee* / *Anna Aurora* (Odeon D-4975), 1929
* *In Sanssouci, dort wo die alte Mühle steht* (Odeon O-11301), 1929
* *Im Rosengarten von Sanssouci*, 1930

## Παραπομπές


## Εξωτερικοί σύνδεσμοι
* 

Κατηγορία:Ρώσοι μουσικοί
Κατηγορία:Διευθυντές ορχήστρας
Horrorcore

To **Horrorcore** είναι ένα είδος χιπ χοπ και ραπ μουσικής που είναι εμπνευσμένη από τους στίχους που έχουν θέμα φρίκη και τρομακτικό σχέδιο μόδας,οι Ράπερς που τραγουδάνε **horrorcore** μπορούν να φοράνε τρομακτικά ρούχα ή να δείχνουν επιθετικοί, τρελοί και θυμωμένοι.

## Χαρακτηριστικά

Το **Horrorcore** ορίζει ένα ύφος της μουσικής χιπ χοπ, που επικεντρώνεται κυρίως γύρω από θέματα που επηρεάζονται από φρίκη τα οποία μπορεί να περιλαμβάνουν κανιβαλισμό, αυτοκτονία, δολοφονία, ναρκωτικά, ξυλοδαρμό και σατανισμό. Οι στίχοι συχνά είναι εμπνευσμένοι από ταινίες τρόμου πάνω από ιδιότροπους hardcore ρυθμούς.

## Αξιοσημείωτοι εκπρόσωποι

*Big L
*Blaze Ya Dead Homie
*Brotha Lynch Hung
*Bone Thugs-N-Harmony
*Cage
*D12 and Eminem
*Esham and Natas
*Flatlinerz
*Ganksta N-I-P
*Geto Boys
*Gravediggaz
*Insane Clown Posse
*Insane Poetry
*King Gordy
*Kool Keith
*Mars
*Tech N9ne
*Twiztid

## Παραπομπές


Κατηγορία:Ραπ μουσική
Κατηγορία:Μουσικά είδη
Ρίχαρντ Τάουμπερ

thumb|right|250px|Ο τάφος του Τάουμπερ στο Λονδίνο
Ο **Ρίχαρντ Τάουμπερ** (γερμ. *Richard Tauber*), πραγματικό όνομα **Ρίχαρντ Ντένεμυ** (γερ,. *Richard Denemy*) (1891-1948) υπήρξε Αυστριακός τενόρος, που έγινε γνωστός ως «βασιλιάς του μπελκάντο».
## Βιογραφία
Γεννήθηκε στις 16 Μαΐου 1891 στο ξενοδοχείο *Zum schwarzen Bären* του Λιντς της Αυστρίας. Ήταν εξώγαμος γιος της γκουβερνάντας Ελίζαμπετ Ντένεμυ και του ηθοποιού Άντον Ρίχαρντ Τάουμπερ, ο οποίος αργότερα, το 1913 τον αποκατέστησε υιοθετώντας τον, και του έδωσε το επώνυμό του. Ο μικρός Ρίχαρντ πήγε σχολείο στο Λιντς, και το 1903 σε ηλικία 12 χρονών μετακόμισε στο Βισμπάντεν της Γερμανίας, όπου έμενε ο πατέρας του. Εκεί συνέχισε το σχολείο και πήγε στο γυμνάσιο. Σπούδασε πιάνο, μουσική σύνθεση και διεύθυνση ορχήστρας. Οι δάσκαλοί του τον παρότρυναν να σπουδάσει φωνητική, και τον προώθησαν. Ο Τάουμπερ έγινε τραγουδιστής της όπερας και έδωσε τη πρεμιέρα του το 1913. Ακολούθησαν πολλές παραστάσεις σε φημισμένες όπερες της Γερμανίας. Μεγάλη επιτυχία είχε με τις όπερες του Μότσαρντ, και με οπερέτες που συνέθεσε ειδικά για αυτόν ο φίλος του Φραντς Λέχαρ. Μετά από έναν αποτυχημένο γάμο χρεοκόπησε και με τη δισκογραφικήν εταιρεία που είχε. Με την άνοδο των Ναζί κατέφυγε στο Λονδίνο λόγω της εβραϊκής του καταγωγής. Εκεί απεβίωσε στις 8 Ιανουαρίου 1948. Παρόλη την εμπορική του επιτυχία άφησε χρέη σε ύψος των 750.000 Μάρκων. Στην κηδεία του συνευρέθησαν 7.000 άτομα, που έκαναν έρανο για να καλύψουν τα χρέη του.
## Ενδεικτική φιλμογραφία
* 1929 *Ich küsse Ihre Hand, Madame*
* 1930 *Ich glaub' nie mehr an eine Frau*
* 1930 *Die große Attraktion*
* 1930 *Das lockende Ziel*
* 1930 *Das Land des Lächelns*
* 1931 *Wie werde ich reich und glücklich*
* 1932 *Melodie der Liebe*
* 1934 *Blossom Time* 
* 1935 *Heart's Desire*
* 1936 *Land Without Music*
* 1936 *A Clown Must Laugh* 
* 1945 *Waltz Time*
* 1946 *Lisbon Story*

## Παραπομπές


## Πηγές
* Alfred A. Fassbind: *Joseph Schmidt. Ein Lied geht um die Welt; Spuren einer Legende*. Schweizer Verlagshaus, Zürich 1992, ISBN 3-7263-6664-4, S. 110 ff.
* Michael Jürgs: *Gern hab' ich die Frau'n geküßt. Die Richard-Tauber-Biographie*, List, München 2000, ISBN 3-471-79429-8.
* Otto Schneidereit: *Richard Tauber, Ein Leben, eine Stimme*. Verlag Parthas, Berlin 2000, ISBN 3-932529-25-1.
* Christina Höfferer, Andreas Kloner: Dein ist mein ganzes Herz. Der Sänger Richard Tauber. ORF-Radiofeature 2011, 55 Min.

## Εξωτερικοί σύνδεσμοι

* Επίσημη ιστοσελίδα

Κατηγορία:Τενόροι
Κατηγορία:Αυστριακοί τραγουδιστές όπερας
Ντάγκμαρ Κόλλερ

Η **Ντάγκμαρ Κόλλερ** (γερμ. *Dagmar Koller*) (1939-) είναι Αυστριακή τραγουδίστρια, χορεύτρια και ηθοποιός.

## Βιογραφία
Γεννήθηκε στις 26 Αυγούστου 1939 στην Κλάγκενφουρτ της Αυστρίας. Από μικρή έμαθε μπαλέτο. Σπούδασε στην Ακαδημία της Βιέννης και άρχισε τη καριέρα της στην Λαϊκή όπερα της Βιέννης, αποκτώντας γρήγορα σημαντική φήμη. Ακολούθησαν πολλές εμφανίσεις σε Ευρώπη και Αμερική εξαιρετικής επιτυχίας. Παντρεύτηκε τον Χέλμουτ Τσιλκ. Εκδίδει την μηνιαία εφημερίδα «*Enjoy Vienna/Willkommen in Wien*».

## Παραπομπές


## Εξωτερικοί σύνδεσμοι
* 

Κατηγορία:Αυστριακοί ηθοποιοί
Κατηγορία:Αυστριακοί τραγουδιστές
Λαϊκή όπερα της Βιέννης

Η **Λαϊκή όπερα της Βιέννης** (γερμ. *Volksoper Wien*) είναι μετά την Κρατική όπερα της Βιέννης η αξιολογότερη όπερα στη Βιέννη. Παρουσιάζει έργα όπερας, οπερέττας, μιούζικαλ και μπαλέτου.

## Παραπομπές


## Εξωτερικοί σύνδεσμοι
* 

Κατηγορία:Όπερα στην Αυστρία
Κατηγορία:Κτίρια και κατασκευές στη Βιέννη
Μάρεκ Βέμπερ

Ο **Μάρεκ Βέμπερ** (γερμ. *Marek Weber*) (1888-1964) υπήρξε Γερμανός βιολιστής και διευθυντής ορχήστρας.

## Βιογραφία
Γεννήθηκε στις 24 Οκτωβρίου 1888 στο Λέμπεκ της Γερμανίας. Το 1906 μετακόμισε στο Βερολίνο για να σπουδάσει μουσική στο Ωδείο του Στερν. Σε ηλικία 20 ετών δημιούργησε την δική του ορχήστρα και άρχισε παραστάσεις. Το 1914 ανέλαβε τη διεύθυνση της ορχήστρας του ξενοδοχείου Άντλον στο Βερολίνο. Στις αρχές της δεκαετίας του 1920 άρχισε να κυκλοφορεί δίσκους με την ορχήστρα του, σημειώνοντας μεγάλη επιτυχία μέχρι το 1933, και έγινε από τους πιο δημοφιλείς διευθυντές ορχήστρας. Με την άνοδο των Ναζί στην εξουσία και λόγω της εβραϊκής του καταγωγής αναγκάστηκε να καταφύγει στις ΗΠΑ. Εκεί απεβίωσε στις 9 Φεβρουαρίου 1964 στο Σικάγο.

## Παραπομπές


Κατηγορία:Γερμανοί μουσικοί
Κατηγορία:Γερμανοί διευθυντές ορχήστρας
Ωδείο Στερν

Το **Ωδείο Στερν** (γερμ. *Stern'sche Konservatorium*) υπήρξε σχολή μουσικής στο Βερολίνο. Έπαψε να λειτουργεί το 1936. Ανέδειξε πολλούς μουσικούς που έκαναν σημαντική διεθνή καριέρα.  

## Ιστορία
Ιδρύθηκε το 1850 ως «Μουσική Σχολή Βερολίνου» από τους Τζούλιους Στερν, Τίοντορ Κούλακ και Άντολφ Μπέρναρντ Μαρφ. Ο  Κούλακ αποχώρησε από το ωδείο το 1855 για να δημιουργήσει μια νέα ακαδημία γλυπτικής και τρισδιάστατης τέχνης. Με την αποχώρηση του Μαρξ το 1856, το ωδείο ανήκε αποκλειστικά στην οικογένεια Στερν και υιοθέτησε το όνομά του. Το 1894 αναλήφθηκε από τον Γκούσταβ Χολάντερ (θείο του συνθέτη ταινιών Φρίντριχ Χολάντερ), ο οποίος μετέφερε την τοποθεσία του σχολείου στην αίθουσα συναυλιών του Βερολίνου.

Κατά τη διάρκεια της Ναζιστικοποίησης, η Ακαδημία Στερν το 1936 μετονομάστηκε σε Ωδείο της Πρωτεύουσας του Ράιχ Βερολίνου (γερμανικά: Konservatorium der Reichshauptstadt Berlin), που ελεγχόταν από το ναζιστικό καθεστώς. Οι κληρονόμοι του Χολάντερ απολύθηκαν, αλλά για μερικά χρόνια μπόρεσαν να διευθύνουν μια Εβραϊκή Ιδιωτική Μουσική Σχολή Χολάντερ, μέχρι που απελάθηκαν και δολοφονήθηκαν το 1941.

Το 1945, το σχολείο μετονομάστηκε και πάλι σε Δημοτικό Ωδείο (γερμανικά: Städtisches Konservatorium) σε αυτό που επρόκειτο να γίνει Δυτικό Βερολίνο. Το 1966 συγχωνεύτηκε με τη δημόσια Κρατική Σχολή Μουσικής και Παραστατικών Τεχνών του Βερολίνου (γερμανικά: Akademische Hochschule für Musik und Darstellende Kunst), που από το 2001 αποκαλείται Πανεπιστήμιο Τεχνών του Βερολίνου.

## Παραπομπές

Κατηγορία:Ωδεία
Κατηγορία:Πολιτισμός στο Βερολίνο
Λιάνε Χάιντ

Η **Λιάνε Χάιντ** (*Liane Haid*, 16 Αυγούστου 1895 - 28 Νοεμβρίου 2000) ήταν Αυστριακή ηθοποιός.

## Βιογραφία
Γεννήθηκε στις 16 Αυγούστου 1895 στη Βιέννη. Η καταγωγή της ήταν από αυτοκρατορική οικογένεια της Βαυαρίας. Το βαπτιστικό της όνομα ήταν *Γιουλιάνε*. Άρχισε τη καλλιτεχνική της καριέρα ως χορεύτρια στο θέατρο. Σπούδασε ωδική. Έκανε τη πρεμιέρα της στον κινηματογράφο το 1915 και εμφανίστηκε το 1921 σε πρώτο ρόλο. Παντρεύτηκε τον Βαρώνο Φρίντριχ Χάιμερλε και εγκατέλειψε τη καριέρα της στο Χόλιγουντ. Πήρε μέρος σε πολλά έργα με παρτενέρ τους Χανς Άλμπερς, Βίλλι Φορστ και Γκούσταβ Φρέλιχ. Σημαντική επιτυχία της ήταν το τραγούδι *[[Adieu mein kleiner Gardeoffizier]]* σε μουσική Ρόμπερτ Σολτς. Μετά τον πόλεμο τιμήθηκε για την καλλιτεχνική της απόδοση. Απεβίωσε στις 28 Νοεμβρίου 2000 στη Βέρνη. Το 2008 ονομάστηκε ένας δρόμος προς τιμή της.

## Φιλμογραφία
* 1915 Mit Herz und Hand fürs Vaterland
* 1916 Mit Gott für Kaiser und Reich
* 1921 Lady Hamilton
* 1922 Lukrezia Borgia
* 1923 Schlagende Wetter
* 1926 Die Brüder Schellenberg
* 1926 Im Weißen Rößl
* 1927 Der goldene Abgrund
* 1927 Die weiße Sklavin
* 1930 Der unsterbliche Lump
* 1930 Das Lied ist aus
* 1932 Ich will nicht wissen, wer du bist
* 1933 Eine Frau wie du
* 1933 Der Stern von Valencia
* 1933 Sag mir wer du bist
* 1933 Polizeiakte 909 
* 1934 Besuch am Abend 
* 1936 Ungeküßt soll man nicht schlafen gehen
* 1936 Whom the Gods Love 
* 1937 Peter im Schnee 
* 1940 Die unvollkommene Liebe 
* 1953 Im Krug zum grünem Kranze

## Παραπομπές


## Εξωτερικοί σύνδεσμοι

* Βιογραφικό σημείωμα στο film-zeit.de

Κατηγορία:Αυστριακοί τραγουδιστές
Κατηγορία:Αυστριακοί ηθοποιοί
Πέτερ Ζεμπάστιαν

Ο **Πέτερ Ζεμπάστιαν** (γερμ. *Peter Sebastian*) (1958-) είναι Γερμανός τραγουδιστής, συνθέτης, παραγωγός και εκφωνητής ραδιοφώνου. 
## Βιογραφία
Γεννήθηκε στις 8 Ιανουαρίου 1958 στην Φιρτ της Γερμανίας. Μεγάλωσε σε αγροτόσπιτο μαζί με άλλα πέντε παιδιά. Ξεκίνησε την καριέρα του το 1981 ως λαϊκός τραγουδιστής και έγινε δημοφιλής τη δεκαετία του 1980. Τιμήθηκε για το κοινωνικό του έργο με τον Σταυρό Αξίας (γερμ. *Bundesverdienstkreuz*).
## Επιτυχίες
**Du schwarzer Zigeuner*
**Tanz noch einmal mit mir*
**Deine Liebe tut mir weh*
**Wir machen Party-Party heut Nacht*
**Lass uns diesen Weg weiter gehen*
**Tu’s für dich, tu’s für mich*
**Im Spiel dieser Nacht*
**Pedro – Mandolinen um Mitternacht*
**Schließ die Tür*
**Balsam für die Seele*
**Lass mich der sein der dich liebt*
**Jede Stunde mit dir*
**Ich wollte leben ohne dich*
**Ich brauche meine Schwäche*
**Vermissen sollst du mich*
**Ein offenes Wort*
**Klingelingeling-hörst du den Weihnachtsmann (alle Downloadportale)2009*
**Vielleicht sind wir bald zwei (alle Downloadportale)2010*
**Buchstabier mir LIEBE (2010)*
**Wenn wir könnten*
**Mein Engel ist menschlich (2011)*
## Ενδεικτική δισκογραφία
*Jetzt kommen die lustigen Tage 1984
*Eine Stunde in deinem Leben 1987
*Ein Stück Leben von mir 1989
*Ansichten 1991
*Labyrinth der Leidenschaft 1993
*Mit Herz dabei 1994
*...so fing alles an 1995
*Im Zauber der Gefühle 1995
*Alsterwasser oder Radlermaß 1996
*Hungrig nach Leben 1996
*Peter Sebastian 1996
*Da ist was dran... 1997
*Peter Sebastian 1998
*Weihnacht im Wunderland 1999
*Wer mich nicht will, hat mich auch nicht verdient 1999
*So leb' Dein Leben 2000
*Mister Gute Laune.de 2000
*Mich interessiert... 2002
*Und das war erst der Anfang 2002
*Konsequent 2003
*Gewisse Extras 2004
*Eine Kerze für Papa 2004
*Merhaba 2005
*Achte auf mich 2006
*Ein Lächeln gewinnt 2007
*Zeit für mich 2008
*Die Kraft der Emotion (Geschichten die berühren) 2008
*In meiner Mitte 2010

## Παραπομπές


## Εξωτερικοί σύνδεσμοι
* 

Κατηγορία:Γερμανοί τραγουδιστές
Κατηγορία:Γερμανοί συνθέτες
Adieu mein kleiner Gardeoffizier

Το **Adieu mein kleiner Gardeoffizier** (Αντίο μικρέ μου αξιωματικέ φρουράς) είναι δημοφιλές Αυστριακό τραγούδι σε στίχους και μουσική Ρόμπερτ Στολτς (Robert Stolz). Γράφτηκε ως μέρος του μιούζικαλ Die lustigen Weiber von Wien, αλλά έγινε δημοφιλές λόγω του ότι ήταν μέρος του σάουνττρακ του έργου *[[Das Lied ist aus]]* του 1930. Έκτοτε ερμηνεύτηκε από πολλούς καλλιτέχνες και ορχήστρες, δεδομένου ότι ξεπέρασε τα όρια της εποχικής επιτυχίας.

## Ερμηνευτές
* Αντρέ Ριε
* Πέτερ Ζεμπάστιαν
* Κέες Προύις
* Νάνα Μούσχουρη
* Γκίτι ουντ Έρικα
* Λιάνε Χάιντ
* Μάρεκ Βέμπερ
* Ντάγκμαρ Κόλλερ
* Ρίχαρντ Τάουμπερ
* Ντάγιος Μπέλα
* Ερνστ Μος

## Εξωτερικοί σύνδεσμοι
*Κάποιες στροφές από το τραγούδι

## Αναφορές


Κατηγορία:Αυστριακά τραγούδια
Γκίτι ουντ Έρικα

Οι **Γκίτι ουντ Έρικα** (γερμ. *Gitti und Erika* ή *Gitti und Erica*) είναι ντουέτο της Γερμανικής ελαφράς μουσικής. Ιδρύθηκαν στη δεκαετία του 1970 και λόγω ανασύνθεσης έχουν δύο ονόματα.
## Ιστορική αναδρομή
Η πρώτη σύνθεση του ντουέτου αποτελείτο από τις αδελφές Γκίττι (βαφτιστικό *Μπριγκίττε Γκέτς*, γερμ. *Brigitte Goetz*, γενν. 17 Ιανουαρίου 1958) και Έρικα (γερμ. *Erica Bruhn*, γενν. 17 Ιουλίου 1956). Το 1972 πήραν μέρος σε ραδιοφωνικό μουσικό διαγωνισμό, όπου και ανακαλύφθηκε το ταλέντο τους. Το 1975 άρχισαν να κυκλοφορούν δίσκους. Γνώρισαν μεγάλη επιτυχία και τιμήθηκαν με διάφορα σημαντικά βραβεία.

Το ντουέτο άλλαξε σύνθεση το 1990, και η Έρικα Μπρουν αντικαταστάθηκε από την Έρικα (Γιανίν Όλσεν, γερμ. *Janine Ohlsen*). Ένα χρόνο αργότερα, το ντουέτο αποκαταστάθηκε και έκτοτε εμφανίζεται στην αρχική του σύσταση.

## Επιτυχίες
* 1975: *Ein bisschen süß, ein bisschen bitter*
* 1976: *Mädchen aus dem Odenwald*
* 1976: *Kornblumenwalzer*
* 1977: *Heidi*
* 1978: *Aus Böhmen kommt die Musik*
* 1978: *Solange die Kapelle spielt*
* 1979: *Captain Future*
* 1980: *Ciao, Marco, ciao!*
* 1983: *Tao Tao*
* 1984: *Alice im Wunderland*
* 1984: *Patrik Pacard* 
* 1985: *Non è vero* / *Oliver Maass*
* 1987: *Lieder die von Herzen kommen*
* 1989: *Addio Angelo*
* 1990: *Solang noch rote Rosen blühn*
* 1991: *Mein Schatz das ist ein Feuerwehrmann*
* 1991: *Ich bin immer für Dich da*
* 1992: *Johnny* (Gitti Goetz)
* 1993: *Der rote Wein von Angelo* 
* 1995: *Einsamer Abend am Strande*
* 1996: *Manolito*
* 1996: *Ave Maria*
* 2000: *Für immer jung*
* 2006: *Liebe auf Zeit*
* 2009: *Feste Feiern*
* 2011: *Wolkenlose Gefühle*
* 2011: *Denke an mich*
* 2011: *Es muss nicht gleich Champagner sein*

## Ενδεικτική δισκογραφία
* 1976: Sonne im Herzen
* 1977: Heidi
* 1978: Heidi und Peter
* 1980: Zwei Mädchen zum Verlieben
* 1982: Lieder aus Böhmen und Bayern
* 1982: So sind wir
* 1984: Ein Dankeschön an unsre Freunde
* 1985: Mal das Glück für mich
* 1986: Same / Alternativ auch *Real Songs* 
* 1987: Musik kennt keine Grenzen
* 1987: Weihnachten zu Hause
* 1988: Laß mir Liebe da
* 1989: Solang' noch rote Rosen blüh'n
* 1991: Liebe öffnet alle Türen
* 1991: Soundtrack *Hans im Glück* 
* 1992: Die Brücke zum Glück 
* 1996: Ich hab' Dich lieb
* 1996: Manolito
* 2000: Für immer jung
* 2004: Sehnsucht findet ihren Weg 
* 2006: Liebe auf Zeit
* 2006: Es ist nie zu spät 
* 2011: Wolkenlose Gefühle

; Lady Lily

* Patrik Pacard / Alice In Wonderland - (Single, Maxi, 1984)
* Blade Runner (7", 1985)
* Non È Vero / Oliver Maass (Single, 1985)
* Get Out Of My Life (Maxi) 1986 
* Boogie Woogie Baby (Single, Maxi, 1987)
* Cash Machine (12", Maxi, 1987)
* Get Out Of My Life (CD, Album, 1987)
* Lady Lily (CD, Album, 1987)
* Hans Im Glück (1991)

## Εξωτερικοί σύνδεσμοι

* επίσημη ιστοσελίδα

Κατηγορία:Γερμανικά μουσικά συγκροτήματα